## Pravilnik o izdavanju putnih listova, viza i posebnih osobnih iskaznica strancima

### NN 203/2003 (29.12.2003.), Pravilnik o izdavanju putnih listova, viza i posebnih osobnih iskaznica strancima

# MINISTARSTVO VANJSKIH POSLOVA

3249

Na
osnovi članka 113. Zakona o strancima (»Narodne novine« br. 109/03) ministar
vanjskih poslova Republike Hrvatske, u suglasnosti s ministrom unutarnjih
poslova Republike Hrvatske, donosi

## PRAVILNIK

### o izdavanju putnih listova, viza i posebnih osobnih iskaznica strancima

Članak
1.

Ovim
Pravilnikom propisuju se: način izdavanja putnog lista, vize i odobrenja za
prvi privremeni boravak strancima u diplomat­skim misijama i konzularnim
uredima Republike Hrvatske u inozemstvu (u daljem tekstu DM/KU Republike
Hrvatske); uvjeti, postupak izdavanja i obrasci posebnih osobnih iskaznica
strancima, članovima misija, konzularnih ureda, članovima privatne posluge,
osoblju organizacija Ujedinjenih naroda i drugih među­na­ro­dnih organizacija,
akreditiranih u Republici Hrvatskoj (u da­ljem tekstu: misije i konzularni
uredi u Republici Hrvatskoj), kao i članovima njihovih obitelji, odnosno
članovima zajedničkog ku­ćanstva, te način vođenja evidencija.

1. Putni list za stranca

Članak
2.

Stranac
osobno podnosi zahtjev za izdavanje putnog lista za strance u DM/KU Republike
Hrvatske, iz razloga propisanih člankom 12. Zakona o strancima.

Zahtjevu
za izdavanje putnog lista prilažu se dvije fotografije veličine 30 x 35 mm.

Osoba
mora biti fotografirana s lica, otkrivena čela, bez pokrivala za glavu (šešira,
kape ili marame) i to tako da 70 do 80 posto visine fotografije pokazuje glavu
osobe od brade do tjemena.

Iznimno,
starije osobe koje prema narodnim običajima nose maramu ili kapu kao sastavni
dio nošnje, mogu priložiti fotografiju na kojoj su pod maramom ili kapom.

Fotografija
ne smije biti dotjerivana (retuširana) niti izrađena opremom za
samofotografiranje.

Fotografija
mora biti izrađena na bijelom, sjajnom, tankom foto-papiru.

Članak
3.

Stranac
je dužan uz zahtjev za izdavanje putnog lista priložiti i

–
potvrdu o gubitku putne isprave za stranca izdanu od nadležnog tijela države u
kojoj ju je izgubio,

–
ispravu o identitetu s fotografijom.

U
slučaju da stranac ne posjeduje ispravu o identitetu s fotografijom, uzima se
izjava stranca na zapisnik.

Članak
4.

Prije
izdavanja putnog lista strancu, DM/KU Republike Hrvatske dužno je pribaviti
suglasnost Ministarstva unutarnjih poslova.

Članak
5.

Putni list
neće se izdati strancu ako postoje zapreke iz članka 14. Zakona o strancima u
kojem slučaju Ministarstvo unutarnjih poslova obavješćuje DM/KU Republike
Hrvatske o postojanju zapreka, a DM/KU Republike Hrvatske izdaje rješenje o
odbijanju zahtjeva.

Protiv
rješenja kojim se odbija zahtjev, stranac može izjaviti žalbu u roku petnaest
dana od dana primitka rješenja.

O žalbi
odlučuje Ministarstvo unutarnjih poslova.

2. Izdavanje vize

Članak
6.

Stranac
osobno podnosi zahtjev za izdavanje vize u DM/KU Republike Hrvatske.

Iznimno,
u opravdanim slučajevima, stranac ne mora osobno podnijeti zahtjev za izdavanje
vize, ali mora osobno pristupiti u DM/KU Republike Hrvatske radi izdavanja
vize.

Članak
7.

Obrazac
zahtjeva za izdavanje vize propisan je člankom 10. Pravilnika o putnim
ispravama za strance, vizama, graničnim propusnicama te o načinu postupanja
prema strancima (»Narodne novine« br. 202/03, Obrazac 4).

Članak
8.

Stranac
uz zahtjev za izdavanje vize prilaže:

1.
putnu ispravu

2.
jednu fotografiju u boji, veličine 30 x 35 mm koja vjerno prikazuje nositelja

3.
dokumentaciju kojom dokazuje svrhu boravka u Republici Hrvatskoj, osigurani
smještaj i troškove boravka u Republici Hrvatskoj, namjeru povratka u matičnu
zemlju, odnosno mogućnost ulaska u treću zemlju, sredstvo putovanja.

Iznimno,
u slučaju podnošenja zahtjeva za izdavanje diplomatske ili službene vize,
stranac nije dužan priložiti dokumentaciju iz stavka 1. točka 3. ovog članka.

Članak
9.

Ako
stranac dolazi na poziv fizičke ili pravne osobe, dužan je priložiti pozivno
pismo te osobe, koje sadrži:

–
osobne podatke o pozivatelju,

–
osobne podatke o strancu koji dolazi u državu,

– svrhu
dolaska,

–
razdoblje boravka,

–
adresu na kojoj će stranac boraviti,

–
izjavu pozivatelja da će snositi sve troškove stranca, uključujući troškove
uzdržavanja, smještaja, liječenja i eventualnog prisilnog udaljenja iz
Republike Hrvatske,

–
potpis pozivatelja ovjeren kod javnog bilježnika u Republici Hrvatskoj ili, ako
je pozivatelj pravna osoba, potpis osobe ovlaštene za zastupanje, ovjeren
službenim pečatom,

–
mjesto i datum sastavljanja pozivnog pisma.

Pozivno pismo fizičke osobe mora sadržavati, osim
podataka iz stavka 1. ovog članka, i izjavu o suglasnosti pozivatelja, koja
prema članku 178., stavak 1. Ovršnog zakona ima učinak rješenja o ovrsi.
Navedenom izjavom pozivatelj daje suglasnost o zapljeni 1/3 svojih novčanih
primanja koje ostvaruje kod poslodavca odnosno iz mirovine, da se navedeni
novčani iznos isplati neposredno Ministarstvu unutarnjih poslova, da se
trajanje suglasnosti proteže na neodređeno vrijeme odnosno do potpunog
namirenja tražbine Ministarstva unutarnjih poslova, te da se suglasnost ne može
opozvati prije namirenja.

Ako je pozivatelj pravna osoba, može se zatražiti da
pravna osoba u korist Ministarstva unutarnjih poslova izda bianco zadužnicu
ovjerenu kod javnog bilježnika u Republici Hrvatskoj, a stranac da priloži
dokaz o njezinoj predaji.

Od
pravne osobe koja obavlja djelatnost organizacije turističkih putovanja u
Republici Hrvatskoj ili pružanja usluge smještaja strancima, može se zatražiti
da u korist Ministarstva unutarnjih poslova izda bianco zadužnicu ovjerenu kod
javnog bilježnika u Republici Hrvatskoj.

Odluku
o primjeni stavaka 3. i 4. ovoga članka te o iznosu na koji se izdaje bianco
zadužnica donosi Ministarstvo unutarnjih poslova i o tomu obavješćuje DM/KU
Republike Hrvatske i pozivatelja.

Članak
10.

Službena
osoba provjerava:

– je li
putna isprava na koju stranac traži izdavanje vize važeća,

–
priloženu dokumentaciju,

–
postoje li zakonske smetnje za izdavanje vize.

Članak
11.

DM/KU
Republike Hrvatske dužan je, u slučajevima određenim u Dodatku Konzularnog
naputka o izdavanju viza:

– prije
izdavanja vize zatražiti prethodnu suglasnost Ministarstva unutarnjih poslova

–
obavijestiti Ministarstvo unutarnjih poslova o namjeri izdavanja vize

–
obavijestiti Ministarstvo unutarnjih poslova o izdanoj vizi.

Članak
12.

U
slučaju neizdavanja vize, službena osoba nije dužna strancu priopćiti razloge
odbijanja.

Članak
13.

Strancu
se u DM/KU Republike Hrvatske mogu izdati sljedeće vrste viza:

1. diplomatska a

2. službena a

3. putna  a

4. tranzitna a

5. zrakoplovno-tranzitna
a

6. grupna. a

Članak
14.

Obrazac
putne, tranzitne, zrakoplovno-tranzitne i grupne vi­ze propisan je člankom 11.
Pravilnika o putnim ispravama za stran­ce, vizama, graničnim propusnicama te o
načinu postupanja prema strancima (»Narodne novine« br. 202/03, Obrazac 5).

2.1.
Diplomatska viza

Članak
15.

Diplomatska
viza izdaje se, u pravilu, samo na diplomatsku putovnicu.

DM/KU Republike Hrvatske može odbiti izdavanje
diplomat­ske vize na diplomatsku putovnicu**,** ako ocijeni da nositelju
diplomatske putovnice ne treba u Republici Hrvatskoj dati one povlastice koje
pruža diplomatska viza. U tom slučaju izdaje se službena viza ili putna viza.

Članak 16.

Diplomatska viza se izdaje na zahtjev upućen notom
ministarstva vanjskih poslova strane države ili diplomatske misije odnosno
konzularnog ureda države osobe za koje se traži izdavanje diplomatske vize.

Iznimno**,** šef DM/KU Republike Hrvatske može
odobriti izdavanje diplomatske vize nositelju diplomatske putovnice i bez
podnošenja note iz prethodnog stavka.

Članak 17.

Diplomatska viza izdaje se, u pravilu, s rokom važenja
do tri mjeseca, a najviše do godinu dana, za jedno, dva ili više putovanja,
osim u slučajevima kada stranac dolazi na službu u misiju odnosno konzularni
ured u Republici Hrvatskoj.

Vizu iz
stavka 1. ovoga članka DM/KU Republike Hrvatske može izdati bez prethodne
suglasnosti Ministarstva vanjskih poslova.

DM/KU
Republike Hrvatske dužan je odmah obavijestiti Ministarstvo vanjskih poslova i
Ministarstvo unutarnjih poslova o izdavanju vize nositelju diplomatske
putovnice koji dolazi u Republiku Hrvatsku u turistički ili drugi posjet.

Članak
18.

Diplomatska
viza izdaje se bez naplate konzularne pristojbe.

Članak
19.

Obrazac
diplomatske vize identičan je obrascu vize propisane člankom 14. ovoga
Pravilnika, uz sljedeći dodatak:

U
rubriku »VRSTA VIZE« upisuje se: »DPL«.

2.2.
Službena viza

Članak
20.

Službena
viza izdaje se, u pravilu, samo na službenu putovnicu.

DM/KU
Republike Hrvatske može odbiti izdavanje službene vize na službenu putovnicu
ako ocijeni da nositelju službene putovnice ne treba u Republici Hrvatskoj dati
one povlastice koje pruža službena viza. U tom slučaju izdaje se putna viza.

Članak
21.

Službena
viza izdaje se na zahtjev upućen notom ministarstva vanjskih poslova strane
države ili diplomatske misije, odnosno konzularnog ureda države osobe za koje
se traži izdavanje službene vize.

Iznimno
šef DM/KU Republike Hrvatske može odobriti izdavanje službene vize nositelju
službene putovnice i bez podnošenja note iz prethodnog stavka.

Članak
22.

Službena
viza izdaje se, u pravilu, s rokom važenja do tri mjeseca, a najviše do godinu
dana, za jedno, dva ili više putovanja, osim u slučajevima kada stranac dolazi
na službu u misiju odnosno konzularni ured u Republici Hrvatskoj.

Vizu iz
stavka 1. ovoga članka DM/KU Republike Hrvatske može izdati bez prethodne
suglasnosti Ministarstva vanjskih poslova.

DM/KU
Republike Hrvatske dužan je odmah obavijestiti Ministarstvo vanjskih poslova i
Ministarstvo unutarnjih poslova o izdavanju vize nositelju službene putovnice,
koji dolazi u Republiku Hrvatsku u turistički ili drugi posjet.

Članak
23.

Službena
viza izdaje se bez naplate konzularne pristojbe.

Članak
24.

Obrazac
službene vize identičan je obrascu vize propisane člankom 14. ovoga Pravilnika,
uz sljedeći dodatak:

U
rubriku »VRSTA VIZE« upisuje se: »SL«

2.3.
Putna viza

Članak
25.

Putna viza izdaje se strancu za jedan, dva ili više
ulazaka u Republiku Hrvatsku, u svrhu poslovnog, turističkog, privatnog ili
drugog posjeta.

Putna viza izdaje se u pravilu s rokom važenja do tri
mjeseca.

Iznimno,
ako postoje opravdani razlozi, putna se viza može izdati i s duljim rokom
važenja, ali ne duljim od jedne godine, odnosno od roka važenja putne isprave u
koju se unosi viza.

2.4.
Tranzitna viza

Članak
26.

Tranzitna
viza izdaje se strancu za jedan, dva ili iznimno više tranzita, u svrhu
prelaska preko teritorija Republike Hrvat­ske.

Tranzitna
viza izdaje se u pravilu s rokom važenja do tri mjeseca.

Iznimno,
ako postoje opravdani razlozi, tranzitna se viza može izdati i s duljim rokom
važenja, ali ne duljim od šest mjeseci, odnosno od roka važenja putne isprave.

2.5.
Zrakoplovno-tranzitna viza

Članak
27.

Zrakoplovno-tranzitna
viza izdaje se za jedan, dva ili više prolazaka kroz međunarodni tranzitni
prostor zračne luke.

Zrakoplovno-tranzitna
viza izdaje se u pravilu s rokom važenja do tri mjeseca.

Iznimno,
ako postoje opravdani razlozi, zrakoplovna-tranzitna viza može se izdati i s
duljim rokom važenja, ali ne duljim od šest mjeseci, odnosno od roka važenja
putne isprave.

2.6.
Grupna viza

Članak
28.

Grupna
viza izdaje se u zajedničku putnu ispravu, grupi od 5 do 50 osoba, za jedan
ulazak ili tranzit preko teritorija Republike Hrvatske.

Iznimno,
grupna se viza može izdati i grupi s većim brojem osoba, ako je riječ o
organiziranoj turističkoj grupi koja u Republiku Hrvatsku dolazi na osnovi
međunarodnog ugovora.

Grupna
viza izdaje se s rokom važenja najdulje do tri mjeseca.

3. Odobrenje za prvi privremeni boravak

Članak
29.

Stranac
osobno podnosi zahtjev za izdavanje odobrenja za prvi privremeni boravak u
DM/KU Republike Hrvatske.

Članak
30.

Stranac
je dužan, uz zahtjev za izdavanje odobrenja za prvi privremeni boravak
priložiti:

–
preslik važeće putne isprave,

– dvije
fotografije formata 30x35 mm, koje vjerno prikazuju podnositelja zahtjeva

– izvod
iz matice rođenih, ne stariji od šest mjeseci

–
uvjerenje o nekažnjavanju države čiji je državljanin ili u kojoj ima stalni
boravak, ne starije od šest mjeseci

– dokaz
o zdravstvenom osiguranju

– dokaz da ima osigurana sredstva za uzdržavanje u
Republici Hrvatskoj

– dokaz
o osiguranom smještaju u Republici Hrvatskoj

Uz
priloge iz stavka 1. ovoga članka, prilažu se, ovisno o razlogu boravka,
sljedeći dokazi:

1.
potvrda o svojstvu učenika, odnosno studenta na odgo­va­ra­jućoj školi, odnosno
fakultetu; ili

2. radna
dozvola, ugovor o radu ili drugi odgovarajući ugovor, potvrda pravne odnosno
fizičke osobe da se kod nje nalazi na specijalizaciji, izobrazbi, praksi,
dozvola za obavljanje određene profesionalne djelatnosti ako je ona propisana;
ili

3. odobrenje tijela nadležnog za poslove znanosti;
ili

4. potvrda medicinske ustanove u kojoj se liječi; ili

5. vjenčani list, rodni list; ili

6. drugi dokaz na osnovi kojeg se može utvrditi
opravdanost boravka.

Isprave koje se prilažu uz zahtjev moraju biti u
izvorniku ili ovjerenom prijepisu, a strane isprave, ako je potrebno, prevedene
i odgovarajuće ovjerene za uporabu u Republici Hrvatskoj.

Članak 31.

DM/KU Republike Hrvatske prosljeđuje zahtjev za
izdavanjem odobrenja za prvi privremeni boravak Ministarstvu unutarnjih
poslova.

Članak 32.

Po primitku obavijesti Ministarstva unutarnjih
poslova o pozitivno riješenom zahtjevu iz članka 31. ovog Pravilnika, DM/KU
Republike Hrvatske unosi u putnu ispravu odobrenje za prvi privremeni boravak,
o čemu dostavlja obavijest Ministarstvu unutarnjih poslova.

Protiv rješenja kojim se odbija zahtjev, stranac može
izjaviti žalbu u roku osam dana od dana primitka rješenja.

O žalbi odlučuje Ministarstvo unutarnjih poslova.

4. Prijavljivanje nestanka putne isprave za stranca
ili osobne iskaznice za stranca u inozemstvu

Članak 33.

Stranac koji je u inozemstvu izgubio ili na drugi
način ostao bez putne isprave za stranca ili osobne iskaznice za stranca, dužan
je prijaviti nestanak isprave najbližoj DM/KU Republike Hrvat­ske i predočiti
potvrdu o gubitku isprave nadležnog tijela države u kojoj ju je izgubio.

DM/KU Republike Hrvatske o prijavi iz stavka 1. ovoga
članka izvješćuje Ministarstvo unutarnjih poslova.

5. Dolazak stranca na duŽnost u misiju odnosno
konzularni ured u Republici Hrvatskoj i posebne osobne iskaznice

Članak 34.

Strancu koji dolazi na dužnost u svojstvu člana
misije odnosno konzularnog ureda u Republici Hrvatskoj te članovima njegove
obitelji, odnosno članovima zajedničkog kućanstva, nositeljima diplomatskih putovnica,
DM/KU Republike Hrvatske izdaje diplomatsku vizu, osim u slučaju da je
međudržavnim sporazumom drukčije određeno.

Ova viza izdaje se za jedno putovanje, s rokom
važenja od jednog do tri mjeseca, ovisno o udaljenosti zemlje iz koje osoba
dolazi.

Članak 35.

Strancu koji dolazi na dužnost u svojstvu člana
osoblja misije odnosno konzularnog ureda u Republici Hrvatskoj, ili kao član
privatne posluge, te članovima njegove obitelji, odnosno članovima zajedničkog
kućanstva, nositeljima službenih putovnica, DM/KU Republike Hrvatske izdaje
službenu vizu, osim ako međudržavnim sporazumom nije drukčije određeno.

Ova
viza izdaje se za jedno putovanje, s rokom važenja od jednog do tri mjeseca,
ovisno o udaljenosti zemlje iz koje osoba dolazi.

Članak
36.

Strancu
koji dolazi na dužnost u svojstvu člana osoblja misije odnosno konzularnog
ureda u Republici Hrvatskoj, ili kao član privatne posluge, te članovima
njegove obitelji, odnosno članovima zajedničkog kućanstva, nositeljima običnih
putovnica, DM/KU Republike Hrvatske izdaje putnu vizu, osim ako međudržavnim
sporazumom nije drukčije određeno.

Ova
viza izdaje se za jedno putovanje, s rokom važenja od jedan do tri mjeseca,
ovisno o udaljenosti zemlje iz koje osoba dolazi.

Članak
37.

Diplomatska,
odnosno službena viza iz članaka 34. i 35. ovog Pravilnika izdaje se samo po
prethodnoj suglasnosti Ministarstva vanjskih poslova.

Putna
viza iz članka 36. izdaje se samo po prethodno pribav­ljenom mišljenju
Ministarstva vanjskih poslova i suglasnosti Ministarstva unutarnjih poslova.

Članak
38.

Misija
odnosno konzularni ured u Republici Hrvatskoj, notom prijavljuje Diplomatskom
protokolu Ministarstva vanjskih poslova stranca iz članaka 34., 35. i 36. ovog
Pravilnika, po njegovu dolasku u Republiku Hrvatsku.

Na
osnovi te notifikacije Ministarstvo vanjskih poslova izdaje strancu
odgovarajuću posebnu osobnu iskaznicu.

Članak
39.

Posebne
osobne iskaznice su:

a)
diplomatska iskaznica

b)
službena iskaznica

c)
konzularna iskaznica.

Članak 40.

Diplomatska iskaznica izdaje se strancu koji je član
misije u Republici Hrvatskoj te članovima njegove obitelji, odnosno članovima
zajedničkog kućanstva.

Članak 41.

Službena iskaznica izdaje se strancu koji je član
administrativnog i tehničkog osoblja, poslužnog osoblja ili privatne posluge
člana misije odnosno konzularnog ureda u Republici Hrvatskoj, te članovima
njegove obitelji, odnosno članovima zajedničkog kućanstva.

Članak 42.

Konzularna iskaznica izdaje se strancu koji u
Republici Hrvatskoj uživa status konzularnog dužnosnika i članovima njegove
obitelji, odnosno članovima zajedničkog kućanstva.

Članak 43.

Misija odnosno konzularni ured u Republici Hrvatskoj,
uz notifikaciju iz članka 38. ovog Pravilnika prilaže:

1. presliku putovnice stranca kojeg se prijavljuje

2. dvije fotografije u boji, veličine 30 x 35 mm,
koje vjerno prikazuju nositelja

3.
ispunjeni upitnik za izdavanje posebne osobne iskaznice i obrazac za izdavanje
diplomatske, službene ili konzularne iskaznice.

U
putovnicu stranca otiskuje se štambilj sljedećeg sadržaja »Stavljeno na uvid
Ministarstvu vanjskih poslova Republike Hrvatske«. Slijede datum, potpis
ovlaštene osobe i pečat Ministarstva vanjskih poslova.

Članak
44.

Obrazac
upitnika za izdavanje posebne osobne iskaznice (u daljem tekstu Obrazac 1) iz
članka 43., stavak 1., točka 3. ovog Pravilnika pravokutnog je oblika, veličine
A4, tiskan hrvatskim i engleskim jezikom.

Obrazac
1 sadrži:

– grb
Republike Hrvatske

– naziv
»Republika Hrvatska, Ministarstvo vanjskih poslova, Diplomatski protokol«

– prostor za upis sljedećih podataka: naziv i adresa
misije akreditirane u Republici Hrvatskoj; osobni podaci (ime, prezime, država
i mjesto rođenja, državljanstvo, datum rođenja, adresa u Republici Hrvatskoj,
telefon na adresu u Republici Hrvatskoj,
e-mail adresa); podaci o funkciji u misiji te rang/funkcija u misiji; podaci o
putovnici (vrsta, broj, dan, mjesec i godina izdavanja, dan mjesec i godina do
kada vrijedi putovnica, država izdavanja); podaci o članovima obitelji za koje
se traži notifikacija u RH – suprug-a (ime i prezime, država, mjesto, dan,
mjesec i godina rođenja, putovnica – vrsta, broj i datum izdavanja, rok
valjanosti, država izdavanja), djeca (ime i prezime, država, mjesto, dan,
mjesec i godina rođenja, putovnica – vrsta, broj i datum izdavanja, rok
valjanosti, država izdavanja); ostali članovi obitelji (ime i prezime, država,
mjesto, dan, mjesec i godina rođenja, putovnica – vrsta, broj i datum
izdavanja, rok valjanosti, država izdavanja)

– prostor za vlastoručni potpis podnositelja zahtjeva
i za potpis šefa misije.

Članak 45.

Obrazac za izdavanje diplomatske iskaznice (u daljem
tekstu Obrazac 2a) iz članka 43. stavak 1. točka 3. ovog Pravilnika pravokutnog
je oblika, veličine A4, tiskan na hrvatskom i engleskom jeziku.

Obrazac 2a sadrži:

– prostor za fotografiju

– prostor za vlastoručni potpis

–
prostor za upis sljedećih podataka: ime, prezime, datum rođenja, rang/funkcija,
adresa u Republici Hrvatskoj, datum izdavanja, izdalo MVP RH, vrijedi do, broj
diplomatske iskaznice

–
prostor za upis datuma, pečat i potpis ovlaštene osobe u MVP RH.

Članak
46.

Obrazac za izdavanje službene iskaznice (u daljem
tekstu Obrazac 2b) iz članka 43. stavak 1. točka 3. ovog Pravilnika pravokutnog
je oblika, veličine A4, tiskan na hrvatskom i engleskom jeziku.

Obrazac
2b sadrži:

–
prostor za fotografiju

–
prostor za vlastoručni potpis

– prostor za upis sljedećih podataka: ime, prezime,
datum rođenja, rang/funkcija, adresa u Republici Hrvatskoj, datum izdavanja,
izdalo MVP RH, vrijedi do, broj službene iskaznice

– prostor za upis datuma, pečat i potpis ovlaštene
osobe u MVP RH.

Članak 47.

Obrazac za izdavanje konzularne iskaznice (u daljem
tekstu Obrazac 2c) iz članka 43. stavak 1. točka 3. ovog Pravilnika pravokutnog
je oblika, veličine A4, tiskan na hrvatskom i engleskom jeziku.

Obrazac 2c sadrži:

– prostor za fotografiju

– prostor za vlastoručni potpis

– prostor za upis sljedećih podataka: ime, prezime,
datum rođenja, rang/funkcija, adresa u Republici Hrvatskoj, datum izdavanja,
izdalo MVP RH, vrijedi do, broj konzularne iskaznice

– prostor za upis datuma, pečat i potpis ovlaštene
osobe u MVP RH.

Članak 48.

Obrazac diplomatske iskaznice (u daljem tekstu
Obrazac 3a) pravokutnog je oblika veličine 10,5x7 cm i plastificiran je.

Tekst na iskaznici pisan je dvojezično, hrvatskim i
engleskim jezikom.

Obrazac 3a na prednjoj stranici sadrži:

– grb Republike Hrvatske

– naziv »Republika Hrvatska – Ministarstvo vanjskih
poslova«

– naziv »diplomatska iskaznica«

– serijski broj diplomatske iskaznice

– ime i prezime nositelja

– fotografija nositelja

– funkcija koju obnaša nositelj

– adresa nositelja u Republici Hrvatskoj

– datum izdavanja

– datum isteka roka važenja

– vlastoručni potpis nositelja.

Na poleđini Obrasca 3a nalazi se sljedeći tekst:

»Nositelj iskaznice uživa imunitet od kaznene,
građanske i upravne sudbenosti u skladu s Bečkom konvencijom o diplomat­skim
odnosima.«

Ispod teksta stoji naziv »Diplomatski protokol« i
vlastoručni potpis šefa Diplomatskog protokola Ministarstva vanjskih poslova.

Članak 49.

Obrazac službene iskaznice (u daljem tekstu Obrazac
3b) pravokutnog je oblika veličine 10,5x7 cm i plastificiran je.

Tekst na iskaznici pisan je dvojezično, hrvatskim i
engleskim jezikom.

Obrazac 3b na prednjoj stranici sadrži:

– grb Republike Hrvatske

– naziv »Republika Hrvatska – Ministarstvo vanjskih
poslova«

– naziv »službena iskaznica«

– serijski broj službene iskaznice

– ime i prezime nositelja

– fotografija nositelja

– funkcija koju obnaša nositelj

– adresa nositelja u Republici Hrvatskoj

– datum izdavanja

– datum isteka roka važenja

– vlastoručni potpis nositelja.

Na poleđini Obrasca 3b nalazi se sljedeći tekst:

»Nositelj iskaznice u skladu s Bečkom konvencijom o
diplomatskim odnosima uživa imunitet od kaznene sudbenosti, a imunitet od
građanske i upravne sudbenosti ne primjenjuje se na djela izvršena izvan
obavljanja dužnosti«.

Ispod teksta stoji »Diplomatski protokol« i
vlastoručni potpis šefa Diplomatskog protokola Ministarstva vanjskih poslova.

Članak 50.

Obrazac konzularne iskaznice (u daljem tekstu Obrazac
3c) pravokutnog je oblika veličine 10,5x7 cm i plastificiran je.

Tekst na iskaznici pisan je dvojezično, hrvatskim i
engleskim jezikom.

Obrazac 3c na prednjoj stranici sadrži:

– grb Republike Hrvatske

– naziv »Republika Hrvatska – Ministarstvo vanjskih
poslova«

– naziv »konzularna iskaznica«

– serijski broj konzularne iskaznice

– ime i prezime nositelja

– fotografija nositelja

– funkcija koju obnaša nositelj

– adresa nositelja u Republici Hrvatskoj

– datum izdavanja

– datum isteka roka važenja

– vlastoručni potpis nositelja.

Na poleđini Obrasca 3c nalazi se sljedeći tekst:

»Nositelj iskaznice uživa imunitet u skladu s Bečkom
konvencijom o konzularnim odnosima te ne može biti uhićen ili pritvoren osim u
slučaju teškog kaznenog djela i to samo u provođenju sudske odluke«.

Ispod teksta stoji »Diplomatski protokol« i
vlastoručni potpis šefa Diplomatskog protokola Ministarstva vanjskih poslova.

Članak 51.

Posebna osobna iskaznica se izdaje s rokom važenja do
četiri godine, odnosno do isteka roka važenja putovnice i vrijedi na teritoriju
Republike Hrvatske.

Posebna osobna iskaznica ne omogućava kretanje u
zonama u kojima je kretanje zabranjeno za strance.

Misija odnosno konzularni ured u Republici Hrvatskoj
posebno notificira Ministarstvu vanjskih poslova odlazak člana misije odnosno
konzularnog ureda iz Republike Hrvatske.

Nositelj posebne osobne iskaznice dužan je prilikom
premještaja i prije napuštanja Republike Hrvatske vratiti posebnu osobnu
iskaznicu Ministarstvu vanjskih poslova.

Članak 52.

Posebna osobna iskaznica izdaje se i djeci stranca iz
članaka 40., 41. i 42. ovog Pravilnika, ako žive u zajedničkom kućanstvu, do 26
godina, uz priloženu potvrdu o školovanju u Republici Hrvatskoj.

Članak 53.

Nova posebna osobna iskaznica izdaje se u sljedećim slučajevima:

1. kada je ranija posebna osobna iskaznica izgubljena
i gubitak prijavljen Ministarstvu vanjskih poslova, uz priloženi dokaz o
oglašavanju izgubljene posebne osobne iskaznice nevažećom u »Narodnim
novinama«,

2. kada je posebna osobna iskaznica oštećena ili
dotrajala,

3. kada nositelj posebne osobne iskaznice mijenja
zvanje, funkciju ili adresu u Republici Hrvatskoj,

4. kada je istekao rok važenja prethodno izdanoj
posebnoj osobnoj iskaznici, uz uobičajeni postupak notifikacije misije odnosno
konzularnog ureda u Republici Hrvatskoj.

U slučaju iz stavka 1. točka 4. nova posebna osobna
iskaznica izdaje se s rokom važenja do godinu dana, odnosno do isteka roka
važenja putne isprave.

6. Evidencije

Članak 54.

DM/KU Republike Hrvatske u inozemstvu vodi evidenciju
o

1. zahtjevima za izdavanje putnih listova za strance
i izdanim putnim listovima

2. zahtjevima za izdavanje viza i izdanim vizama

3. zahtjevima za izdavanje odobrenja za prvi
privremeni boravak i izdanim odobrenjima.

Evidencije iz stavka 1. ovog članka vode se na
sustavu za automatsku obradu podataka.

Članak 55.

Evidencija o zahtjevima za izdavanje putnih listova
za strance i izdanim putnim listovima za strance sadrži sljedeće podatke:

1. redni broj

2. klasa

3. datum podnošenja zahtjeva

4. ime i prezime stranca

5. datum, mjesto i država rođenja

6. državljanstvo

7. kako je riješen zahtjev

8. broj, datum izdavanja i rok važenja putnog lista
za stranca

9. napomenu.

Članak 56.

Evidencija o zahtjevima za izdavanje viza i o izdanim
vizama, vodi se posebno prema vrsti viza: za diplomatske, službene, putne,
tranzitne, zrakoplovno-tranzitne i grupne vize, i sadrži sljedeće podatke:

 1. redni broj

 2. klasa

 3. datum podnošenja zahtjeva

 4. ime i prezime stranca

 5. datum, mjesto i država rođenja

 6. državljanstvo

 7. vrsta, broj i rok važenja putne isprave

 8. kako je riješen zahtjev

 9. serijski broj, datum izdavanja i rok važenja
vize

10. vrsta vize i svrha izdavanja

11.
napomena.

Članak
57.

Evidencija o zahtjevima za izdavanje odobrenja za
prvi privremeni boravak i o izdanim odobrenjima sadrži sljedeće podatke:

 1. redni broj

 2. klasa

 3. datum podnošenja zahtjeva

 4. ime i prezime stranca

 5. datum, mjesto i država rođenja

 6. državljanstvo

 7. vrsta, broj i rok važenja putne isprave

 8. kako je riješen zahtjev

 9. serijski broj, datum izdavanja i rok važenja
odobrenja

10. svrha zbog koje je izdano odobrenje

11. napomena.

Članak
58.

DM/KU
Republike Hrvatske dužno je najmanje jednom godišnje dostaviti Ministarstvu
vanjskih poslova i Ministarstvu unutarnjih poslova primjerak evidencija iz
članaka 55., 56. i 57. ovog Pravilnika.

Članak
59.

Ministarstvo
vanjskih poslova vodi evidenciju o izdanim posebnim osobnim iskaznicama
strancima i o nestalim posebnim osobnim iskaznicama.

Evidencija
iz stavka 1. sadrži sljedeće podatke:

 1.
redni broj

 2.
klasa

 3.
datum podnošenja zahtjeva

 4.
ime i prezime stranca

 5.
datum, mjesto i država rođenja

 6.
državljanstvo

 7.
vrsta, broj i rok važenja putne isprave

 8.
vrsta i broj izdane posebne osobne iskaznice

 9.
rok važenja posebne osobne iskaznice

10.
nestale posebne osobne iskaznice

11.
prethodno izdane posebne osobne iskaznice

12.
napomena.

Članak
60.

Obrasci
1, 2a, 2b, 2c, 3a, 3b, 3c, tiskani su uz ovaj Pravilnik i čine njegov sastavni
dio.

Članak
61.

Danom
stupanja na snagu ovog Pravilnika prestaju vrijediti odredbe Pravilnika o
izdavanju putnog lista, viza i posebnih osobnih iskaznica strancima (»Narodne
novine« br. 32/92 i 109/96).

Članak 62.

Ovaj Pravilnik stupa na snagu danom objave u
»Narodnim no­vinama«.

Klasa:
216-03/03-01/738

Urbroj:
521-03-08-02-02/08-03-01

Zagreb,
24. prosinca 2003.

Ministar vanjskih poslova
**dr. sc. Miomir Žužul,** v. r.

if !supportEmptyParas endif

*if !supportEmptyParas endif*

#### [Obrazac 1](dodatni/376076.pdf) UPITNIK ZA IZDAVANJE POSEBNE OSOBNE ISKAZNICE

if !supportEmptyParas endif

*[Obrazac 2a](dodatni/376077.pdf)*OBRAZAC ZA
IZDAVANJE DIPLOMATSKE ISKAZNICE

*if !supportEmptyParas endif*

*[Obrazac 2b](dodatni/376078.pdf)*

OBRAZAC ZA IZDAVANJE SLUŽBENE ISKAZNICE

if !supportEmptyParas endif

*[Obrazac 2c](3249-04.pdf)*OBRAZAC ZA IZDAVANJE KONZULARNE ISKAZNICE

*if !supportEmptyParas endif*

*[Obrazac 3a](dodatni/376080.pdf)*DIPLOMATSKA
ISKAZNICA

Pravilnik, NN 203/2003-3249